
Parlamentul  României

Camera  Deputaţilor
Comisia pentru sănătate şi familie
                Nr. 28/ 98 / 23 mai 2012                                     

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea Legii nr.95/2006 privind reforma în domeniul sănătăţii (Plx 824/2010). Propunerea legislativă a fost respinsă de Senat în şedinţa din 24 noiembrie 2010, în calitate de primă Cameră sesizată, şi  trimisă Comisiei pentru sănătate şi familie cu adresa  nr.PLx 824 din 29 noiembrie 2010, Camera Deputaţilor fiind Cameră decizională. 
La întocmirea raportului, Comisia a avut în vedere avizul Consiliului Legislativ nr.958/22 iulie 2010, avizul Comisiei pentru buget, finanţe şi bănci nr.22/707/16.02.2011 , precum şi punctul de vedere al Ministerului Sănătăţii nr.CV299 din 21.05.2012.

În raport de obiectul şi conţinutul său, propunerea legislativă  face parte din categoria legilor ordinare. 

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                  Nr. 28/ 98 / 23 mai 2012        
R A P O R T
asupra propunerii legislative pentru modificarea Legii nr.95/2006 privind reforma în domeniul sănătăţii 
(PLx 824/2010)


 1. Cu adresa nr. PLx 824 din 29 noiembrie 2010 Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea propunerii legislative pentru modificarea Legii nr.95/2006 privind reforma în domeniul sănătăţii (Plx 824/2010), respinsă de Senat în şedinţa din 24 noiembrie 2010, în calitate de primă Cameră sesizată, şi  trimisă Comisiei pentru sănătate şi familie cu adresa  nr.PLx 824 din 29 noiembrie 2010, Camera Deputaţilor fiind Cameră decizională.

La întocmirea raportului, Comisia a avut în vedere avizul Consiliului Legislativ nr.958/22 iulie 2010, avizul Comisiei pentru buget, finanţe şi bănci nr.22/707/16.02.2011 şi punctul de vedere al Ministerului Sănătăţii nr.CV299 din 21.05.2012.

 2. În raport de obiectul şi conţinutul său, propunerea legislativă  face parte din categoria legilor ordinare. 
Propunerea legislativă are ca obiect de reglementare modificarea şi completarea Legii nr.95/2006 privind reforma în domeniul sănătăţii, intervenţiile legislative vizând, potrivit expunerii de motive, „asigurarea, chiar în condiţiile crizei economice, în unităţile sanitare publice, a gratuităţii actului medical pentru pacientul asigurat precum şi a menţinerii salarizării în sistemul sanitar”. Totodată, se urmăreşte creşterea eficienţei utilizării fondurilor publice pentru finanţarea serviciilor medicale, provenite de la bugetul de stat, din veniturile proprii ale Ministerului Sănătăţii şi din bugetul Fondului naţional unic de asigurări sociale de sănătate, în sensul retragerii posibilităţii finanţării unităţilor private din aceste fonduri publice.
3. Comisia pentru sănătate şi familie a dezbătut propunerea legislativă menţionată în şedinţa din 21 mai 2012. La şedinţa comisiei au participat 12 deputaţi din cei 17 membri ai comisiei.  Raportul Comisiei a fost adoptat cu unanimitate de voturi.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea  propunerii legislative pentru modificarea Legii nr.95/2006 privind reforma în domeniul sănătăţii (Plx 824/2010), deoarece încheierea contractelor cu unităţile sanitare private nu conduce la grevarea Fondului naţional unic de asigurări sociale de sănătate, întrucât furnizorilor de servicii medicale li se decontează serviciile medicale realizate pentru asiguraţi. De asemenea, accesul asiguraţilor la serviciile medicale şi medicamente ar fi îngreunat şi, totodată, propunerea legislativă ar conduce la încălcarea nejustificată a principiilor ce stau la baza sistemului de asigurări sociale de sănătate, privind libera concurenţă între furnizorii care încheie contracte cu casele de asigurări de sănătate, precum şi alegerea liberă de către asiguraţi a furnizorilor de servicii medicale, de medicamente şi de dispozitive medicale, în condiţiile prezentei legi şi ale Contractului – cadru.
PREŞEDINTE,
Rodica Nassar
Întocmit,

Livia Spînu – consilier parlamentar

Cristina Bologan – consultant parlamentar

